**Tantárgyi tematika és félévi követelményrendszer**

**Agrárgazdaságtan és agrárpolitika**

**Levelező tagozat**

**BMM1108L**

Agricultural Economics, Agricultural policy

**Féléves tematika:**

A tantárgy szakmai tartalma: Az agrárgazdaságtan a közgazdaságtan olyan ágazati alrendszere, amely a mezőgazdaság sajátosságainak közgazdasági kérdéseivel foglalkozik. A tárgy oktatási célja, hogy megismertesse a hallgatóval az élelmiszergazdaság nemzetgazdasági szerepét, a mezőgazdaság nemzetgazdasági kapcsolódásait, a mezőgazdasági- és élelmiszerpiac működését, a mezőgazdaság versenyképességének, piaci- és társadalmi alkalmazkodó képességének közgazdasági összefüggéseit, a termelési tényezők piacának és közgazdasági hatásainak agrár-közgazdasági összefüggéseit

**Tananyag leírása:**

|  |  |
| --- | --- |
| **1. konzultáció** | Az agrárgazdaságtan fogalmi rendszere, célja, tárgya és kapcsolata más tudományokkal. Az agrárgazdaság nemzetgazdasági helye, társadalmi és gazdasági funkciója, ökonómiai és társadalmi szerepei. A mezőgazdasági szektor sajátosságai: Erőforrások a mezőgazdaságban I.: élőmunka és műszaki fejlesztés a mezőgazdaságban. A mezőgazdasági szektor sajátosságai: Erőforrások a mezőgazdaságban II.: a mezőgazdasági műszaki fejlesztés összetevői, hatása a mezőgazdasági termelésre. |
| **2. konzultáció** | A mezőgazdasági termelés és fogyasztás ökonómiája. A mezőgazdasági tevékenység sajátosságaiA mezőgazdaság és élelmiszergazdaság főbb adatai és tendenciái. A mezőgazdaság kibocsátása az Európai Unióban. A mezőgazdasági szektor sajátosságai: Agribusiness. A termékpálya értelmezése az élelmiszergazdaságban. |
| **3. konzultáció** | Birtokszerkezet Magyarországon és az EU-ban. Együttműködési formák és érdekképviselet az agráriumban. A versenyképesség értelmezése mezőgazdaságban. Digitalizáció és precíziós mezőgazdaság. A multifunkcionális mezőgazdaság értelmezése; Nemzetközi kitekintés |

Kompetencia leírása: A hallgató a tárgy tanulása során megismeri a mezőgazdaság olyan természeti, technológiai és társadalmi sajátosságait, amelyek nem csupán megkülönböztetik a többi nemzetgazdasági ágtól, hanem módosíthatják az általános gazdasági törvények érvényesülését is.

**Félévi követelmény: kollokvium**

**A foglalkozásokon történő részvétel:**

* Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.). **A gyakorlati foglalkozásokon a részvétel kötelező.**

**Az értékelés módja, ütemezése:**

* vizsga típusa:írásbeli és szóbeli.
* vizsgára bocsátás feltétele: a zárthelyi dolgozat, beadandó dolgozat/teammunka minimum 50,1%-os teljesítése.

**A vizsgára bocsátás feltétele:**

* A zárthelyi dolgozatra való felkészüléshez a kiadott témakörök szolgálnak alapul.
* A házi dolgozat és a zárthelyi dolgozat 50,1% alatti teljesítése, valamint a gyakorlati órákról való hiányzás a tantárgy félévi érvénytelenségét vonja maga után.

**A kollokvium típusa**: írásbeli,szóbeli.

Írásbeli vizsga anyaga: Az előadásokon elhangzott ismeretek, valamint a szakirodalom ismerete.

**Az érdemjegy kialakításának módja:**

Az érdemjegy a félévi teljesítmény és kollokviumi teljesítmény alapján kerül kialakításra.

**Irodalomjegyzék:**

* VILLÁNYI L. - SZÉNAI L. (2001): Agárgazdaságtan. Szaktudás Kiadó, Budapest
* [Dr. Vasa László](https://www.libri.hu/szerzok/dr_vasa_laszlo.html) - [Dr. Villányi László](https://www.libri.hu/szerzok/dr_villanyi_laszlo.html) (2008): Agrárgazdaságtan; Szaktudás Kiadó, Budapest
* SAMUELSON-NORDHAUS (2005): Közgazdaságtan. Akadémiai Kiadó, Budapest
* SZABÓ G. (2001): Az Európai Unió agrárpolitikája. Debreceni Egyetem AC; Debrecen-Kaposvár (egyetemi jegyzet)
* Kárpáti - Lehota (2010): Agrármarketing; Szaktudás Kiadó, Budapest

Nyíregyháza, 2022.09.02

Dr. Szabóné dr. Berta Olga

Tantárgyfelelős